pythainlp/thai-wiki-dataset-v4 huggingface dataset:
พ็อกเก็ตมอนสเตอร์ ซันแอนด์มูน

พ็อกเก็ตมอนสเตอร์ ซันแอนด์มูน หรือ โปเกมอน ซันแอนด์มูน  เป็นภาพยนตร์อนิเมะซีรีส์โปเกมอนลำดับที่ 6 เป็นภาคต่อจาก พ็อกเก็ตมอนสเตอร์ XY
จุดสำคัญ.
โปเกมอน ซันแอนด์มูน เป็นซีรีส์ที่นำมาจากเกม โปเกมอน ซัน และ มูน โดยเป็นซีรีส์ที่พูดถึงชีวิตประจำวันในโรงเรียนของพวกซาโตชิในเขตอโลลา โดยมีเพื่อนร่วมชั้นคือคาคิ, มาโอะ, มามาเนะ, ซุยเรน และลิเลีย ซึ่งในระหว่างนั้นพวกซาโตชิต้องต่อสู้กับแก๊งที่มีอิทธิพลประจำเขต คือ แก๊งสคัล โดยในซีรีส์นี้มีความแตกต่างจากซีรีส์ก่อนๆโดยสิ้นเชิง โดยภาคนี้จะไม่มีการสู้กับยิมและไม่มีโปเกมอนลีก ตัวละครส่วนใหญ่จะปล่อยโปเกมอนของตนออกมาจากมอนสเตอร์บอล และเป็นภาคแรกที่ตัวละครหลักจะออกมาไม่ครบทุกคนในบางตอน นอกจากนี้โปเกมอนของเขตอโลลาบางสายพันธุ์ยังมีร่างอโลลา (อโลลาฟอร์ม) ซึ่งจะมีแตกต่างทั้งร่างกายและธาตุของโปเกมอน และในเขตอโลลายังสามารถให้โปเกมอนใช้ท่าไม้ตาย Z (Z-Move) ผ่านกำไล Z-Ring ได้อีกด้วย แต่การจะได้ใช้กำไล Z-Ring จะต้องมีการตระเวนเกาะเพื่อแบทเทิลกับราชาเกาะหรือราชินีเกาะ และโปเกมอนเจ้าถิ่น ซึ่งถ้าชนะก็จะได้ Z-Crystal มาใส่ Z-Ring
ในซีซั่นที่ 21 จะมีการนำโครงเรื่องส่วนหนึ่งมาจาก โปเกมอน อัลตราซันและอัลตรามูน จะเป็นการปรากฏตัวขึ้นของมูลนิธิอีเธอร์ และโปเกมอนปริศนา คอสม็อก เชื่อมโยงไปถึงการก่อตั้ง "อัลตร้าการ์เดี้ยนส์" และโปเกมอนปริศนาที่ถูกขนานนามว่า "ท่านผู้เจิดจรัส"
ในซีซั่นที่ 22 จะมีการนำรายละเอียดส่วนหนึ่งมาจาก โปเกมอน Let's Go! พิคาชู และ Let's Go! อีวุย จะมีการจัดการแข่งขันโปเกมอนลีกขึ้นในเขตอโลลาเป็นครั้งแรกของเขตนี้
รายชื่อตอนในโปเกมอน ซันแอนด์มูน.
พ็อกเก็ตมอนสเตอร์ ซันแอนด์มูน.
หมายเหตุ
พ็อกเก็ตมอนสเตอร์ ซันแอนด์มูน: อัลตร้าแอดเวนเจอร์.
หมายเหตุ
พ็อกเก็ตมอนสเตอร์ ซันแอนด์มูน: อัลตร้าเลเจนด์.
หมายเหตุ
การออกอากาศ.
พ็อกเก็ตมอนสเตอร์ ซันแอนด์มูน ออกอากาศครั้งแรกในประเทศญี่ปุ่นเมื่อวันที่ 17 พฤศจิกายน ค.ศ. 2016 ออกอากาศทุกวันพฤหัสบดีเวลา 18:55 น. - 19:25 น. ทางสถานีโทรทัศน์ทีวีโตเกียว อย่างไรก็ตามวันที่ 7 ตุลาคม ค.ศ. 2018 ได้ย้ายวันและเวลาออกอากาศเป็นทุกวันอาทิตย์เวลา 18:00 น. - 18:30 น.
ในส่วน ประเทศไทย ทรูวิชันส์ได้เป็นผู้ถือลิขสิทธิ์โปเกมอน และได้มีการนำพ็อกเก็ตมอนสเตอร์ ซันแอนด์มูน มาออกอากาศ โดยออกอากาศครั้งแรกผ่านทางช่อง ทรูสปาร์ก JUMP เมื่อวันที่ 22 เมษายน 2560 ทุกวันเสาร์ เวลา 09.00 น. เมื่อวันที่ 1 กุมภาพันธ์ 2563 ทุกวันเสาร์ - อาทิตย์ เวลา 09.00 น. และออกอากาศทางช่อง ทรูโฟร์ยู เมื่อวันที่ 7 พฤษภาคม 2560 ทุกวันอาทิตย์ เวลา 08.00 น. นอกจากนี้ยังออกอากาศทางช่องดิสนีย์แชนแนลอีกด้วย
 ร้องโดย ซาโตชิ และ พิคาชู (ริกะ มัตสึโมโตะ และ อิคุเอะ โอทานิ)
 ร้องโดย ริกะ มัตสึโมโตะ
 ร้องโดย ЯeaL
 ในตอนที่ 90 ใช้เพลงโอเพนนิ่งในช่วงจบตอนแทนที่ช่วงเริ่มตอน
 ร้องโดย ไทอิคุ โอคาซากิ
 ในตอนที่ 146 ไม่มีการใช้เพลงโอเพนนิ่ง ใช้ประกอบเพียงเพลงเอนดิ้งเท่านั้น 
 ร้องโดย ศิรศักดิ์ อิทธิพลพาณิชย์
 ร้องโดย ไทอิคุ โอคาซากิ
 ร้องโดย ไทอิคุ โอคาซากิ
 ร้องโดย โพโน กราฟฟิตตี
 ร้องโดย Hino City Nanaomidori Elementary School Choir
 ร้องโดย โชโกะ นาคางาวะ
 ร้องโดย สายทิพย์ วิวัฒนปฐพี
แผ่นดินไหวนอกชายฝั่งจังหวัดฟูกูชิมะ ค.ศ. 2016

แผ่นดินไหวนอกชายฝั่งจังหวัดฟูกูชิมะ (; โรมาจิ: "Fukushimaken Oki Jishin") เป็นแผ่นดินไหวขนาด 6.9 แมกนิจูด เกิดขึ้นห่างจากเมืองนามิเอะ จังหวัดฟูกูชิมะ ญี่ปุ่น ไปทางตะวันออกเฉียงใต้ เมื่อวันที่ 22 พฤศจิกายน 2559 ที่ความลึก การกระแทกมีความรุนแรงสูงสุดในระดับ VII "(แรงมาก)" ตามมาตราเมร์กัลลี ต่อมาคลื่นสึนามิไม่ทราบความสูงถูกพบห่างจากชายฝั่งเมืองอิวากิ 22 กิโลเมตร การรายงานครั้งแรกระบุว่าแผ่นดินไหวมีขนาด 7.3 แมกนิจูด ซึ่งหลังจากนั้นสำนักสำรวจทางธรณีวิทยาสหรัฐอเมริกาได้ปรับลดความรุนแรงลงไปที่ 6.9 ขณะที่สำนักอุตุนิยมวิทยาญี่ปุ่นได้ปรับเพิ่มเป็น 7.4
ซีบู

ซีบู  เป็นเมืองในแผ่นดินในรัฐซาราวัก ประเทศมาเลเซีย เมืองตั้งอยู่บนเกาะบอร์เนียว มีพื้นที่ ตั้งอยู่ริมฝั่งแม่น้ำราจังและแม่น้ำอีกัน อยู่ห่างจากทะเลจีนใต้ราว 60 กม. และอยู่ห่างจากเมืองหลวงของรัฐ เมืองกูจิงราว ทางทิศเหนือ-ตะวันออก ประชากรส่วนใหญ่เป็นชาวจีน โดยเฉพาะชาวจีนฝูโจว มีประชากรพื้นถิ่นอย่าง เมลาเนา มลายู และอีบัน ยังคงอาศัยอยู่บริเวณนี้ ข้อมูลประชากรในเมืองเมื่อ ค.ศ. 2010 มีประชากร 162,676 คน
เมืองซีบูก่อตั้งขึ้นโดยเจมส์ บรูก ในปี ค.ศ. 1862 โดยเขาได้สร้างป้อมในเมืองเพื่อป้องกันการโจมตีจากชาวดาจัก ต่อมาชาวจีนฮกเกี้ยนได้เข้ามาตั้งถิ่นฐานบริเวณป้อม และมีกิจกรรมการค้าในเมือง ในปี ค.ศ. 1901 หว่อง ไน เซียง (Wong Nai Siong) ได้นำผู้อพยพชาวฝูโจวจำนวน 1,118 คน จากมณฑลฝูเจี้ยนมาอาศัยอยู่ที่เมืองซีบู ทำให้เมืองซีบูขึ้นชื่อว่าเป็น "ฝูโจวแห่งใหม่" มีการสร้างตลาดและโรงพยาบาลแห่งแรกในการปกครองของบรูก โรงพยาบาลเลาคิงเฮา (Lau King Howe) และโรงเรียนเมทอดิสต์และโบสถ์หลายแห่ง สร้างขึ้นในคริสต์ทศวรรษ 1930 อย่างไรก็ตาม เกิดเหตุไฟไหม้ในเมืองซีบู 2 ครั้งในปี ค.ศ. 1889 และ 1928 และมีการก่อสร้างใหม่หลังจากนั้น ไม่มีการต่อสู้ในเมืองซีบูในช่วงที่ญี่ปุ่นเข้ามาในซาราวัก ในปี ค.ศ. 1941 ญี่ปุ่นได้เข้ามาสร้างที่พักอาศัยในซีบูในเดือนมิถุนายน ค.ศง 1942 และได้เปลี่ยนชื่อเมืองมาเป็น ซีบู-ชู (Sibu-shu) ในเดือนสิงหาคม ค.ศ. 1942 หลังจากญี่ปุ่นพ่ายแพ้ในปี ค.ศ. 1945 อังกฤษได้เข้ามายึดครองซีบูในฐานะคราวน์โคโลนี นี่เป็นสาเหตุที่ทำให้ชาวเมลาเนารุ่นใหม่ในซีบูไม่พอใจ เป็นผลทำให้เจ้าหน้าที่บริหารชาวอังกฤษคนที่ 2 เซอร์ ดังคัน จอร์จ สจ๊วต ถูกลอบสังหารโดย รอสลี โดบี (Rosli Dhobi) เมื่อเขามาถึงซีบูในเดือนธันวาคม ค.ศ. 1949 ต่อมารอสลีถูกแคว้นคอตายในคุกกลางกูจิงในปี ค.ศ. 1950 ลุ่มน้ำซีบูและราจังเป็นศูนย์กลางกิจกรรมของลัทธิคอมมิวนิสต์ และคงดำเนินต่อไปแม้ซาราวักได้รับเอกราชในปี ค.ศ. 1963 
ศัพทมูลวิทยา.
ก่อน ค.ศ.1873 ซีบูเคยมีชื่อเรียกว่า "มาลิง"  ซึ่งมาจากส่วนโค้งของแม่น้ำราจังที่มีชื่อว่า "ตันจุงมาลิง" (Tanjung Maling) ที่อยู่ตรงข้ามกับที่ตั้งของเมืองซีบูในปัจจุบัน
เฟร์รอล (แคว้นกาลิเซีย)

เฟร์รอล  เป็นเมืองในจังหวัดอาโกรุญญา แคว้นกาลิเซีย ตั้งอยู่ริมฝั่งมหาสมุทรแอตแลนติก ทางทิศเหนือ-ตะวันตกของประเทศสเปน จากข้อมูลประชากรปี ค.ศ. 2014 เมืองมีประชากร 70,389 คน ทำให้เป็นเมืองที่มีประชากรมากที่สุดอันดับ 5 ในแคว้นกาลิเซีย
เฟร์รอลเป็นเมืองสำคัญในการต่อเรือตั้งแต่ในอดีต เป็นที่ตั้งกรมทางทะเลทางเหนือของนาวิกโยธินสเปน ตั้งแต่ต้นราชวงศ์บูร์บง ก่อนหน้านั้นในคริสต์ศตวรรษที่ 17 เฟร์รอลเป็นคลังแสงสรรพาวุธที่สำคัญในยุโรป ปัจจุบันเป็นที่ตั้งอู่ต่อเรือของนาบันเตีย (Navantia) รัฐวิสาหกิจต่อเรือของสเปน
เมืองนี้ยังเป็นสถานที่เกิดของจอมพลฟรันซิสโก ฟรังโก และเป็นที่รู้จักในชื่อ "เอลเฟร์รอลเดลเกาดีโย" (El Ferrol del Caudillo) ตั้งแต่ปี ค.ศ. 1938 ถึง 1982
มารูลา

มารูลา (ชื่อวิทยาศาสตร์: "Sclerucarya birrea") เป็นไม้ยืนต้นในวงศ์ Anacardiaceae ใบเป็นใบประกอบ ดอกตัวผู้เป็นดอกช่อ ดอกตัวเมียเป็นดอกเดี่ยว ผลมีเมล็ดเดียว ขนาดเท่าลูกพลัม สุกแล้วเป็นสีเหลือง พบในแอฟริกาใต้ มีสารออกฤทธิ์หลอนประสาท
โรดบล็อก (มีนาคม 2016)

ดับเบิลยูดับเบิลยูอี โรดบล็อก  เป็นการแสดงมวยปล้ำอาชีพทางดับเบิลยูดับเบิลยูอี เน็ตเวิร์ค จัดโดย ดับเบิลยูดับเบิลยูอี (WWE) วันที่ 12 มีนาคม ค.ศ. 2016 ที่สนามริโค คอลิเซียม เมืองโทรอนโต, รัฐออนแทรีโอ, แคนาดา
เครื่องตัดไฟรั่ว

เครื่องตัดไฟรั่ว  เป็นอุปกรณ์ไฟฟ้าซึ่งทำหน้าที่ตรวจจับเหตุการณ์ไฟฟ้ารั่ว และทำการตัดไฟเพื่อรักษาชีวิตของผู้ที่ถูกไฟฟ้าดูด รวมทั้งป้องกันทรัพย์สินเสียหายเนื่องจากไฟไหม้ที่เกิดจากไฟฟ้ารั่วเป็นปริมาณมาก, โดยปกติจะติดตั้งที่แผงไฟหลักของบ้านพักอาศัย หรือในส่วนของบ้านที่มีความเสี่ยงในการเกิดไฟฟ้าดูดเป็นพิเศษ (เช่นห้องน้ำที่มีการใช้เครื่องทำน้ำอุ่นไฟฟ้า, เครื่องโกนหนวด หรือเครื่องเป่าผม)
เครื่องตัดไฟรั่วมี 2 ประเภท
อัลเฟรท โยเดิล

พลเอกอาวุโส อัลเฟรท โยเซ็ฟ แฟร์ดีนันท์ โยเดิล  เป็นนายทหารบกเยอรมันในช่วงสงครามโลกครั้งที่สอง เคยเป็นผู้บัญชาการกองพลที่ 44 เวียนนาภายหลังการผนวกออสเตรีย ต่อมาเขาได้ดำรงตำแหน่งเสนาธิการอำนวยการทหารแวร์มัคท์ เขารับมอบอำนาจจากประธานาธิบดีคาร์ล เดอนิทซ์ ในการลงนามตราสารยอมจำนนอย่างไม่มีเงื่อนไขต่อฝ่ายสัมพันธมิตร
ภายหลังสงคราม โยเดิลถูกดำเนินคดีในข้อหาเป็นผู้สมรู้ร่วมคิดก่ออาชญากรรมต่อสันติภาพ, เป็นผู้ริเริ่มเข้าร่วมสงครามก้าวร้าว, เป็นอาชญากรสงคราม และก่ออาชญากรรมต่อมนุษยชาติ ในการพิจารณาคดีเนือร์นแบร์ค การสืบสวนเอกสารหลักฐานพบว่ามีความผิดจริง จึงถูกตัดสินโทษให้ประหารชีวิตด้วยการแขวนคอ
การหลั่งนอก (กิจกรรมทางเพศ)

การหลั่งนอก  บ้างก็ว่า เสร็จนอก หรือ แตกนอก เป็นการพรรณนาถึงการหลั่งน้ำอสุจิของมนุษย์ โดยจะทำการหลั่งใส่ต่อบุคคลอื่น คำว่า การหลั่งนอก หรือ cum shot มักจะใช้กับการพรรณนาที่เกิดขึ้นในภาพยนตร์ ภาพถ่าย และนิตยสารลามก การหลั่งนอกกลายเป็นเป้าหมายของประเภทเฟทิช เช่น บุกกะเกะ การหลั่งน้ำอสุจิใส่ใบหน้า (หรือ "facials") มักจะปรากฏในภาพยนตร์และวิดีโอลามก ซึกมักจะเป็นวิธีการปิดฉาก การหลั่งนอกอาจจะแสดงให้เห็นถึงการหลั่งอสุจิใส่ร่างกายของนักแสดงคนอื่น เช่น อวัยวะเพศ ทวารหนัก หน้าอก หรือลิ้น 
คำศัพท์นี้มักจะถูกใช้โดยการถ่ายวิดีโอแบบซีนีม่า(Cinematography) ภายในกรอบการเล่าเรื่องราวของภาพยนตร์ลามก และ ตั้งแต่ปี ค.ศ. 1970 มันกลายเป็นลิเบรตโตแบบประเภทฮาร์ดคอร์ ข้อยกเว้นสองประการคือ ภาพลามกอนาจารแบบซอฟต์คอร์ ซึ่งจะไม่แสดงให้เห็นอย่างชัดเจน และ"ภาพคู่รักโป๊เปลือย" ซึ่งอาจจะเกี่ยวข้องกับการสอดใส่ แต่โดยทั่วไป จะทำการถ่ายทำในลักษณะที่รอบคอบมากขึ้นโดยมีเป้าหมายเพื่อให้บรรยากาศแบบโรแมนติกหรือให้ความรู้มากกว่าภาพกราฟิก ภาพลามกอนาจารแบบซอฟต์คอร์ที่ไม่มีลำดับถึงการหลั่งนอกนั้นได้ถูกผลิตขึ้นเพื่อตอบสนองความต้องการของผู้บริโภคบางราย สำหรับสื่อลามกอนาจารที่ไม่ชัดเจนและเพื่อให้สอดคล้องกับกฎระเบียบของรัฐบาลหรือกฎของบริษัทในเครื่อข่ายที่ไม่อาจจะอนุญาตให้มีการแสดงภาพการหลั่งนอกได้ การหลั่งนอกโดยทั่วไปแล้ว จะไม่ปรากฏในฉาก "หญิง-หญิง" (มีฉากที่แสดงให้เห็นถึงการหลั่งของหญิง แต่ค่อนข้างหายาก) การสำเร็จความใคร่เป็นคำพูดนัยแทนโดยคำพูด ธรรมเนียมภาพยนตร์ หรือการเคลื่อนไหวของร่างกาย
ซิตตเว

ซิตตเว หรือ ซิตเว  เป็นเมืองท่าและเมืองหลักของรัฐยะไข่ ประเทศพม่า ตั้งอยู่ทางทิศตะวันตกของประเทศ บนเกาะกลางชะวากทะเลของปากแม่น้ำกะล่าดาน มะยู และเล่-มโหย่ โดยแม่น้ำเหล่านี้ไหลลงสู่อ่าวเบงกอลซึ่งตั้งอยู่ทางทิศตะวันตกของเมือง ซิตตเวมีประชากร 147,899 คน (พ.ศ. 2557) เป็นศูนย์กลางการบริหารของจังหวัดซิตตเวและอำเภอซิตตเว
กลุ่มชาติพันธุ์ใหญ่ที่สุดคือชาวยะไข่ รองลงมาคือชาวพม่าซึ่งย้ายมาจากส่วนอื่นของประเทศ ประชากรส่วนใหญ่นับถือศาสนาพุทธนิกายเถรวาท ฮินดู และนับถือผีสางตามลำดับ นอกจากนี้ยังมีชาวโรฮีนจาซึ่งในอดีตเคยตั้งชุมชนมุสลิมในเมืองเรียกว่า "อองมีนกะลา" แต่ได้ถูกวางเพลิงและชาวมุสลิมได้ถูกขับไล่ออกไปในเหตุการณ์จลาจลเมื่อเดือนตุลาคม พ.ศ. 2555 ทำให้ชาวโรฮีนจาต้องหนีไปอาศัยอยู่ในค่ายผู้อพยพในพื้นที่ใกล้เคียง และไม่ได้มีการบันทึกจำนวนประชากรที่แน่นอน แต่คาดการณ์ว่ามีราว 140,000 คน เนื่องจากรัฐบาลพม่าไม่อนุญาตให้ลงทะเบียนชาวโรฮีนจาในสำมะโนประชากรและปฏิเสธที่จะเรียกชนกลุ่มนี้ด้วยชื่อใด ๆ
จักรพรรดิเฮเซ (อาเตะ)

จักรพรรดิเฮเซ (ค.ศ. 773 – 5 สิงหาคม ค.ศ. 824) มีอีกพระนามว่า "เฮโจเท็นโน" เป็นจักรพรรดิญี่ปุ่นองค์ที่ 51 ตามลำดับการสืบทอดแบบดั้งเดิม รัชสมัยของพระองค์อยู่ใน ค.ศ. 806 ถึง 809
เรื่องเล่าแบบดั้งเดิม.
เฮเซเป็นพระราชโอรสองค์โตที่สุดในจักรพรรดิคัมมุกับจักรพรรดินีฟูจิวาระ โนะ โอโตมูโระ เฮเซมีจักรพรรดินีสามพระองค์กับพระราชโอรสและพระราชธิดา 7 พระองค์
เหตุการณ์ในชีวิตของพระองค์.
ในรัชสมัยเฮเซ มีการจัดรูปแบบองครักษ์ใหม่ โดยองครักษ์ของจักรพรรดิที่มีอยู่แล้วกลายเป็นองครักษ์ฝ่ายซ้ายของจักรพรรดิ ในขณะที่องครักษ์ฝ่ายกลางกลายเป็นองครักษ์ฝ่ายขวาของจักรพรรดิ องครักษ์ทั้งสองฝ่ายได้รับผู้บัญชาการอาวุโสคนใหม่ ณ เวลานั้น จักรพรรดิเฮเซทรงแต่งตั้งซากาโนอูเอะ โนะ ทามูรามาโระ (ค.ศ. 758–811) เป็นผู้บัญชาการอาวุโสประจำองครักษ์ฝ่ายขวาของจักรพรรดิ โดยในรัชสมัยจักรพรรดิคัมมุก่อนหน้า ทามูรามาโระเคยได้รับแต่งตั้งเป็น"โชกุน"ประจำกองสำรวจทางทหารต่อเอมิชิ
ปีในรัชสมัยเฮเซ.
ปีในรัชสมัยเฮเซมีแค่หนึ่งศักราช ("เน็งโง")
พระมเหสีและพระราชโอรสธิดา.
จักรพรรดินี (สถาปนาหลังสวรรคตเป็น"โคโง"): ฟูจิวาระ โนะ ทาราชิโกะ/"ไทชิ" (藤原帯子; สวรรคต ค.ศ. 794) ธิดาในฟูจิวาระ โนะ โมโมกาวะ
"ฮิ": เจ้าหญิงอาซาฮาระ (朝原内親王; 779–817) พระราชธิดาในจักรพรรดิคัมมุ
"ฮิ": เจ้าหญิงโอยาเกะ (大宅内親王; สวรรคต ค.ศ. 849) พระราชธิดาในจักรพรรดิคัมมุ
"ฮิ": เจ้าหญิงคันนาบิ (甘南美内親王; 800-817) พระราชธิดาในจักรพรรดิคัมมุ
"โชชิ" นางใน ("ไนชิ-โนะ-คามิ"): (ฟูจิวาระ โนะ คูซูโกะ #เปลี่ยนทาง ; สวรรคต ค.ศ. 810) อดีตพระมเหสีใน "ชูนางง" ฟูจิวาระ โนะ ทาดานูชิ และพระราชธิดาในฟูจิวาระ โนะ ทาเน็ตสึงุ
"ฮิ": ธิดาในฟูจิวาระ ทาดานูชิ
นางใน: อิเซะ โนะ สึงูโกะ (伊勢継子; 772–812) ธิดาในอิเซะ โนะ โอนะ
นางใน: ฟูจิอิ โนะ ฟูจิโกะ/"โทชิ" (葛井藤子) ธิดาในฟูจิอิ โนะ มิจิโยริ
นางใน: คิ โนะ อิโอกาซุ (紀魚員) ธิดาในคิ โนะ คตสึโอะ
จักรพรรดิจุนนะ

จักรพรรดิจุนนะ (ป. ค.ศ. 786 – 11 มิถุนายน ค.ศ. 840) เป็นจักรพรรดิญี่ปุ่นองค์ที่ 53 ตามลำดับการสืบราชบัลลังก์แบบดั้งเดิม จุนนะครองราชย์ใน ค.ศ. 823 ถึง 833
เรื่องเล่าแบบดั้งเดิม.
จุนนะมีจักรพรรดิและพระมเหสีรวม 6 พระองค์ และพระราชโอรสธิดารวม 13 พระองค์ จุนนะมีพระนามส่วนพระองค์ ("อิมินะ") ว่า โอโตโมะ 
รัชสมัย.
ปีในรัชสมัยของจุนนะมีมากกว่าหนึ่งชื่อศักราช ("nengō").
พระมเหสีและพระราชโอรสธิดา.
จักรพรรดินี: "เจ้าหญิงโชชิ"/มาซาโกะ (正子内親王; 810–879) พระราชธิดาในจักรพรรดิซางะ
"ฮิ" (สถาปนาเป็นจักรพรรดินีหลังสวรรคต): เจ้าหญิงโคชิ (高志内親王; 789–809) พระราชธิดาในจักรพรรดิคัมมุ
นางพระกำนัล: เจ้าหญิงอตสึงุ (緒継女王; 787–847)
"เนียวโง": นางาฮาระ โนะ โมโตฮิเมะ (永原原姫)
"เนียวโง": ทาจิบานะ โนะ อูจิโกะ (橘氏子) ธิดาในทาจิบานะ โนะ นางานะ
"โคอูอิ": ฟูจิวาระ โนะ คิโยโกะ (藤原潔子) ธิดาในฟูจิวาระ โนะ นางาโอกะ
นางพระกำนัล: คิโยฮาระ โนะ ฮารูโกะ (清原春子) ธิดาในคิโยฮาระ โนะ นัตสึโนะ
นางพระกำนัล: โอนากาโตมิ โนะ ยาซูโกะ (大中臣安子) ธิดาในโอนากาโตมิ ฟูจีโอะ
นางพระกำนัล: โอโนะ โนะ ทากาโกะ (大野鷹子) ธิดาในโอโนะ โนะ มาซาโอะ
นางพระกำนัล: ทาจิบานะ โนะ ฟูเนโกะ (橘船子) ธิดาในทาจิบานะ โนะ คิโยโนะ
นางพระกำนัล: ทาจิฮิ โนะ อิเกโกะ (丹犀池子) ธิดาในทาจิฮิ โนะ คาโดนาริ
พระนางไม่ทราบนาม
จอห์น ทอมสัน (ช่างภาพ)

จอห์น ทอมสัน (14 มิถุนายน ค.ศ. 1837 – 29 กันยายน ค.ศ. 1921) เป็นช่างภาพบุกเบิกชาวสกอต นักภูมิศาสตร์ เขาเป็นช่างภาพคนแรกที่เดินทางมายังตะวันออกไกล เพื่อบันทึกภาพผู้คน ทัศนียภาพและสิ่งประดิษฐ์ต่าง ๆ ในวัฒนธรรมตะวันออก 
เขาเดินทางมายังเอเชียในเดือนเมษายน ค.ศ. 1862 เขาได้ออกเดินทางมายังสิงคโปร์ อันเป็นการเริ่มต้นการเดินทางไปยังเอเชีย ในขั้นต้นได้เปิดร้านถ่ายภาพในสิงคโปร์ จากนั้น ค.ศ. 1865 เดินทางมายังสยามและกรุงเทพ ในวันที่ 28 กันยายนปีเดียวกัน จอห์นได้ติดต่อกับบรรดาพระบรมวงศานุวงศ์และเหล่าขุนนางต่าง ๆ เขาใช้เวลาส่วนใหญ่ในระหว่างที่อยูในกรุงเทพฯ ไปกับการถ่ายภาพบุคคลสำคัญ ๆ มากมาย เป็นที่น่าตื่นตกตื่นใจของรัชกาลที่ 4 พระบรมวงศ์และขุนนางคนสำคัญ เขาได้ถ่ายภาพพระราชพิธีสำคัญ ๆ เช่น พระราชพิธีโสกันต์ของเจ้าฟ้าจุฬาลงกรณ์ขณะทรงพระเยาว์และพระราชพิธีถวายผ้าพระกฐินและได้ไปเยี่ยมชมวัดวาอารามต่าง ๆ รวมถึงได้ฉายพระบรมฉายาลักษณ์ของพระบาทสมเด็จพระจอมเกล้าเจ้าอยู่หัวมากมายหลายพระอิริยาบถ ภายในพระบรมมหาราชวัง
แนวรบด้านตะวันตก (สงครามโลกครั้งที่หนึ่ง)

แนวรบด้านตะวันตก  คือเขตสงครามหลักในช่วงสงครามโลกครั้งที่หนึ่ง หลังสงครามอุบัติในเดือนสิงหาคม ค.ศ. 1914 กองทัพเยอรมันเปิดแนวรบด้านตะวันตกด้วยการบุกครองเบลเยียมและลักเซมเบิร์ก จากนั้นยังสามารถยึดครองแคว้นอุตสาหกรรมที่สำคัญของฝรั่งเศส ฝ่ายตั้งรับพลิกสถานการณ์ได้อย่างมากหลังยุทธการที่แม่น้ำมาร์น หลังการแข่งขันสู่ทะเล ทั้งสองฝ่ายต่างยึดที่มั่นตามแนวสนามเพลาะคดเคี้ยวและมีการเสริมความมั่นคงอย่างแน่นหนา ลากตั้งแต่ทะเลเหนือต่อเนื่องไปจนแนวชายแดนฝรั่งเศสด้านที่ติดกับสวิตเซอร์แลนด์ โดยมีการเปลี่ยนแปลงเพียงเล็กน้อยยกเว้นต้นปี 1917 และในปี 1918
ระหว่างปี 1915 ถึง 1917 เกิดการบุกใหญ่หลายครั้งในแนวรบด้านนี้ มีการระดมยิงปืนใหญ่และการบุกโดยใช้ทหารราบปริมาณมาก อย่างไรก็ตามด้วยการปักหลักในที่มั่น การวางปืนกล รั้วลวดหนาม และปืนใหญ่ล้วนก่อให้เกิดกำลังพลสูญเสียใหญ่หลวงระหว่างการเข้าตีและการตีโต้ตอบซ้ำแล้วซ้ำเล่า ผลจึงไม่มีการบุกอย่างสำคัญ การบุกครั้งที่มีกำลังพลสูญเสียมากที่สุด ได้แก่ ยุทธการที่แวร์เดิง (ปี 1916) มีกำลังพลสูญเสียรวม 700,000 นาย (ประมาณการ), ยุทธการที่แม่น้ำซอม (ค.ศ. 1916) มีกำลังพลสูญเสียกว่า 1,000,000 นาย (ประมาณการ) และ ยุทธการที่ปอสเชินดาเลอ หรือยุทธการที่อีปส์ครั้งที่สาม (ปี 1917) มีกำลังพลสูญเสีย 487,000 นาย (ประมาณการ)
เพื่อยุติภาวะอับจนของการสงครามสนามเพลาะในแนวรบด้านตะวันตก ต่างฝ่ายต่างทดลองเทคโนโลยีทางทหารใหม่ ๆ รวมทั้ง แก๊สพิษ อากาศยาน และรถถัง การใช้ยุทธวิธีที่ดีขึ้นและการอ่อนกำลังของกองทัพทั้งสองฝ่ายในแนวรบด้านตะวันตกทำให้สถานการณ์กลับมาเคลื่อนไหวอีกครั้งในปี 1918 การรุกฤดูใบไม้ผลิของเยอรมันในปี 1918 เกิดขึ้นได้จากสนธิสัญญาเบรสท์-ลีตอฟสก์ที่ยุติการสู้รบในแนวรบด้านตะวันออกระหว่างฝ่ายมหาอำนาจกลางกับรัสเซียและโรมาเนีย กองทัพเยอรมันใช้การระดมยิงปืนใหญ่ "เฮอร์ริเคน" สั้น ๆ แต่เข้มข้น และยุทธวิธีแทรกซึม ทำให้สามารถเคลื่อนที่ไปได้เกือบ 100 กิโลเมตรทางทิศตะวันตก นับเป็นการบุกได้มากที่สุดนับแต่ปี 1914 แต่ผลไม่เด็ดขาด
การบุกของฝ่ายสัมพันธมิตรที่หยุดไม่ได้ในการรุกร้อยวันปี 1918 ทำให้กองทัพเยอรมันล่มสลายอย่างฉับพลันและโน้มน้าวให้ผู้บังคับบัญชาฝ่ายเยอรมันเชื่อว่าหลีกเลี่ยงความปราชัยไม่พ้น รัฐบาลเยอรมันยอมจำนนในการสงบศึกวันที่ 11 พฤศจิกายน 1918 โดยมีการชำระสะสางเงื่อนไขสันติภาพในสนธิสัญญาแวร์ซายในปี 1919
สถิติในฟุตบอลชิงแชมป์แห่งชาติอาเซียน 2016

บทความต่อไปนี้ได้แสดงถึงสถิติต่างๆ สำหรับ ฟุตบอลชิงแชมป์แห่งชาติอาเซียน 2016.
ผู้ทำประตู.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
การผ่านบอล.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
การลงโทษ.
ใบเหลือง.
<templatestyles src="Div col/styles.css"/>
<templatestyles src="Div col/styles.css"/>
ใบแดง.
<templatestyles src="Div col/styles.css"/>
ผลการแข่งขันโดยรวม.
!width=200|ทีม
!width=28|<templatestyles src="Template:Tooltip/styles.css" />Pld
!width=28|<templatestyles src="Template:Tooltip/styles.css" />W
!width=28|<templatestyles src="Template:Tooltip/styles.css" />D
!width=28|<templatestyles src="Template:Tooltip/styles.css" />L
!width=28|<templatestyles src="Template:Tooltip/styles.css" />Pts
!width=28|<templatestyles src="Template:Tooltip/styles.css" />APts
!width=28|<templatestyles src="Template:Tooltip/styles.css" />GF
!width=28|<templatestyles src="Template:Tooltip/styles.css" />AGF
!width=28|<templatestyles src="Template:Tooltip/styles.css" />GA
!width=28|<templatestyles src="Template:Tooltip/styles.css" />AGA
!width=28|<templatestyles src="Template:Tooltip/styles.css" />GD
!width=28|<templatestyles src="Template:Tooltip/styles.css" />AGD
!width=28|<templatestyles src="Template:Tooltip/styles.css" />CS
!width=28|<templatestyles src="Template:Tooltip/styles.css" />ACS
!width=28|<templatestyles src="Template:Tooltip/styles.css" />YC
!width=28|<templatestyles src="Template:Tooltip/styles.css" />AYC
!width=28|<templatestyles src="Template:Tooltip/styles.css" />RC
!width=28|<templatestyles src="Template:Tooltip/styles.css" />ARC
!width=190 style="text-align:left;" |ทั้งหมด
!width=28|16.0(1)
!width=28|13
!width=28|3.0(2)
!width=28|13
!width=28|45
!width=28|
!width=28|45
!width=28|
!width=28|45
!width=28|
!width=28|
!width=28|
!width=28|8
!width=28|
!width=28|48
!width=28|
!width=28|3
!width=28|
พรจากฟ้า

พรจากฟ้า  เป็นภาพยนตร์ไทยแนวมิวสิคัล-โรแมนติก-ดราม่า-คอมเมดี้ ที่ออกฉายในปี 2559 ผลิตโดยจอกว้างฟิล์ม และจัดจำหน่ายโดยจีดีเอช ห้าห้าเก้า ร่วมกับสิงห์ คอร์เปอเรชั่น โดยได้รับแรงบันดาลใจจากเพลงพระราชนิพนธ์ในพระบาทสมเด็จพระมหาภูมิพลอดุลยเดชมหาราช บรมนาถบพิตร จำนวน 3 เพลง คือ "ยามเย็น" (Love at sundown), "ในดวงใจนิรันดร์" (Still on my Mind) และ "พรปีใหม่" ผ่านการเล่าเรื่องราวของหนุ่มสาว 3 คู่ที่มีลักษณะในการใช้ชีวิตที่แตกต่างกันไป
ภาพยนตร์เรื่องดังกล่าวเข้าฉายอย่างไม่เป็นทางการตั้งแต่วันที่ 29 พฤศจิกายน พ.ศ. 2559 ตั้งแต่เวลา 14.00-20.00 น. และเข้าฉายอย่างเป็นทางการตั้งแต่วันที่ 1 ธันวาคม พ.ศ. 2559 และออกอากาศทางโทรทัศน์เป็นครั้งแรกผ่านทางช่องวัน 31 ในเครือจีเอ็มเอ็ม แกรมมี่ ในวันที่ 31 ธันวาคม พ.ศ. 2559 เวลา 20:30 น.-23:00 น. โดยประมาณ โดยไม่มีโฆษณาคั่น และครั้งที่ 2 ในวันที่ 1 มกราคม พ.ศ. 2560 เวลา 14:30-17:00 น. อีกทั้งยังเป็นการฉายทางโทรทัศน์โดยที่การเผยแพร่ในโรงภาพยนตร์ก็ยังดำเนินอยู่
คำวิจารณ์และรายได้.
เดลินิวส์ วิจารณ์ว่า "ทั้ง 3 ตอน ทั้งมุมภาพ องค์ประกอบ การตัดต่อ ตามมาตรฐานของ GDH ด้านการเล่าเรื่องหนังชีวิตนี้จะไม่ได้มีอะไรแปลกใหม่มากนัก แต่จุดที่น่าชื่นชมของภาพยนตร์เรื่องนี้คือการนำเพลงพระราชนิพนธ์ของพระบาทสมเด็จพระปรมินทรมหาภูมิพลอดุลยเดช มาผูกเรื่องราวความสัมพันธ์ของตัวละคร"
ขณะที่ยุทธนา มุกดาสนิท ผู้กำกับภาพยนตร์และนักเขียนบทละครชื่อดัง ได้วิจารณ์ลงในเฟซบุกส่วนตัวว่า "เมื่อคืนตั้งใจดู พรจากฟ้า เพราะเพื่อนๆหลายวัยชมว่าดีนักดีหนา...ดูไปสักครึ่งเรื่องก็เริ่มนั่งไม่ติดแล้ว...ตัดสินใจถูกแล้วที่ไม่ไปดูในโรง!!!...ถ้าแยกเพลงพระราชนิพนธ์ออกไป หนังมีตรงไหนหรือที่เรียกว่าดีนักหนา ทั้งเรื่อง บท โปรดั๊กชั่นและวิธีการนำเสนอ...แต่จะไม่คอมเม้นท์หรอกครับเพราะดูฟรี!!"
สิ้นสัปดาห์แรกของการเข้าฉาย พรจากฟ้า สามารถทำรายได้รวม 14.33 ล้านบาท ติดอันดับ 3 ของบอกซ์ออฟฟิสประเทศไทย สิ้นสัปดาห์ที่สอง ขยับขึ้นติดอันดับ 2 ของบอกซ์ออฟฟิสประเทศไทย ทำรายได้รวม 27.65 ล้านบาท สิ้นสัปดาห์ที่สาม ตกลงมาอยู่อันดับ 3 ของบอกซ์ออฟฟิสประเทศไทย ทำรายได้รวม 36.19 ล้านบาทสิ้นสัปดาห์ที่สี ตกลงมาอยู่อันดับ 5 ของบอกซ์ออฟฟิสประเทศไทย ทำรายได้รวม 41.62 ล้านบาทสิ้นโปรแกรมการฉายในสัปดาห์ที่ห้า ติดอันดับ 9 ของบอกซ์ออฟฟิสประเทศไทย ทำรายได้รวม 43 ล้านบาท
สถาบันวิจัยประชากรและสังคม มหาวิทยาลัยมหิดล

สถาบันวิจัยประชากรและสังคม (วปส.) มหาวิทยาลัยมหิดล เป็นสถาบันชั้นนำที่มีชื่อเสียงในระดับชาติและนานาชาติ ด้านการวิจัยและการศึกษา มุ่งเน้นการวิจัยในรูปแบบสหสาขาวิชาที่บูรณาการทั้งด้านประชากรศาสตร์ สังคมศาสตร์ วิทยาศาสตร์สุขภาพ และสาขาวิชาที่เกี่ยวเนื่องกับประชากร เปิดสอนหลักสูตรระดับบัณฑิตศึกษาทางด้านประชากรศาสตร์และสังคมศาสตร์ ที่รวมถึง การเปลี่ยนแปลงโครงสร้างทางประชากร การฉายภาพประชากร อนามัยเจริญพันธุ์ ผู้สูงอายุ และการย้ายถิ่น 
ประวัติ.
สถาบันวิจัยประชากรและสังคม ได้ก่อกำเนิดขึ้นในคณะสาธารณสุขศาสตร์ มหาวิทยาลัยมหิดล เมื่อวันที่ 12 กรกฎาคม พ.ศ. 2509 ภายใต้ชื่อ "ศูนย์วิจัยประชากรและสังคม" ต่อมา สภามหาวิทยาลัยมหิดล เมื่อคราวประชุม ครั้งที่ 20/2514 วันที่ 16 กันยายน พ.ศ. 2514 ได้เห็นชอบให้จัดตั้ง "สถาบันวิจัยประชากรและสังคม" มีสถานภาพเทียบเท่าคณะในมหาวิทยาลัยมหิดล โดยได้รับอนุมัติจากคณะรัฐมนตรี ตามประกาศในราชกิจจานุเบกษาประกาศจัดตั้งส่วนราชการในมหาวิทยาลัยมหิดลเพิ่มเติม เมื่อวันที่ 14 พฤศจิกายน พ.ศ. 2514 โดยในช่วงเริ่มก่อตั้ง มีศาสตราจารย์นายแพทย์จรัส ยามะรัต ดำรงตำแหน่งรักษาการผู้อำนวยการ จนถึงวันที่ 1 พฤษภาคม พ.ศ. 2517 ต่อมา ดร.บุญเลิศ เลียวประไพ ได้รับตำแหน่งรักษาการผู้อำนวยการ จนกระทั่งได้รับการแต่งตั้งให้เป็นผู้อำนวยการคนแรกของสถาบันฯ เมื่อวันที่ 31 กรกฎาคม พ.ศ. 2518  
ในปี พ.ศ. 2526 สถาบันวิจัยประชากรและสังคม ได้ย้ายที่ทำการจากคณะสาธารณสุขศาสตร์ มาอยู่ที่อาคารของคณะสังคมศาสตร์และมนุษยศาสตร์ ณ มหาวิทยาลัยมหิดล ศาลายา และในปี พ.ศ. 2554 สถาบันฯ ได้มีอาคารที่ทำการหลังแรก สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โปรดเกล้าพระราชทานนามอาคารแห่งนี้ว่า "อาคารประชาสังคมอุดมพัฒน์" ซึ่งมีความหมายว่า "อาคารซึ่งมีความเจริญยิ่งในด้านประชากรและสังคม" และเสด็จพระราชดำเนินทรงเปิดอาคารเมื่อวันที่ 1 กันยายน พ.ศ. 2554
โคเรียส์เน็กซต์ท็อปโมเดล

โคเรียส์เน็กซ์ท็อปโมเดล (เกาหลี: ; อาร์อาร์: "Do-jeon Supermodel Korea"; คำแปล: Challenge Supermodel Korea; ตัวย่อ: KNTM) เป็นรายการเรียลลิตี้โชว์ค้นหาสุดยอดนางแบบของประเทศเกาหลีใต้ โดยได้ซื้อลิขสิทธิ์มาจากรายการอเมริกาส์เน็กซต์ท็อปโมเดล ออกอากาศผ่านทางสถานีโทรทัศน์ช่อง ออนสไตล์ (OnStyle) ออกอากาศครั้งแรกเมื่อวันที่ 18 กันยายน ค.ศ. 2010 และออกอากาศครั้งสุดท้ายเมื่อวันที่ 1 พฤศจิกายน ค.ศ. 2014
จักรพรรดิโกะ-มิซูโน

โคโตฮิโตะ (29 มิถุนายน ค.ศ. 1596 – 11 กันยายน ค.ศ. 1680) ได้รับการยกพระเกียรติหลังสวรรคตเป็น จักรพรรดิโกะ-มิซูโน  เป็นจักรพรรดิญี่ปุ่นองค์ที่ 108 ตามกฎมณเทียรบาลดั้งเดิม#เปลี่ยนทาง รัชสมัยของจักรพรรดิโกะ-มิซูโนะอยู่ใน ค.ศ. 1611 ถึง 1629 และเป็นจักรพรรดิองค์แรกที่ครองสิริราชสมบัติอย่างสมบูรณ์ในยุคเอโดะ
พระนามของจักรพรรดิโกะ-มิซูโนนำมาจากพระนามของ จักรพรรดิเซวะ  จักรพรรดิองค์ที่ 56 ที่ปกครองในช่วง คริสต์ศตวรรษที่ 9 ที่มีอีกพระนามหนึ่งว่า จักรพรรดิมิซูโน เมื่อใส่คำว่า โกะ (後) เข้าไปทำให้พระนามของจักรพรรดิโกะ-มิซูโนมีความหมายว่า จักรพรรดิมิซูโนที่สอง หรือ จักรพรรดิมิซูโนยุคหลัง
ลำดับวงศ์ตระกูล.
ก่อนที่จะเสด็จขึ้นสืบราชบัลลังก์ดอกเบญจมาศ พระองค์มีพระนามเดิม ("อิมินะ") ว่า โคโตฮิโตะ #เปลี่ยนทาง หรือ มาซาฮิโตะ พระองค์เป็นโอรสองค์ที่ 3 ของจักรพรรดิโกโยเซกับโคโนเอะ ซากิโกะ
พระองค์ประทับอยู่กับพระราชวงศ์ของพระองค์ใน ไดริ หรือ เขตพระราชฐานชั้นใน ของ พระราชวังหลวงเฮอัง โกะ-มิซูโนมีพระราชโอรสธิดา 33 พระองค์จากพระมเหสีกับพระสนมทั้งหมด 6 พระองค์
เหตุการณ์.
เจ้าชายมาซาฮิโตะขึ้นเป็นจักรพรรดิหลังจากการสละราชสมบัติของจักรพรรดิโกโยเซพระราชบิดา หลังจากไม่นาน จักรพรรดิโกโยเซได้เสด็จขึ้นครองราชย์ ปีแห่งการครองราชย์ของจักรพรรดิโกะ-มิซูโนะสอดคล้องกับช่วงเวลาที่ โทกูงาวะ ฮิเดตาดะ และ โทกูงาวะ อิเอมิตสึ เป็นผู้นำของ รัฐบาลเอโดะ
เทาเทาโมนา

เทาเทาโมนา (ชามอร์โร: "เทาเทา–taotao" หมายถึง "บุคคล" หรือ "ผู้คน" และ "โมนา–mo'na" หมายถึง "ยุคก่อน" โดยรวมความแล้วหมายถึง "คนยุคก่อนประวัติศาสตร์" หรือ "คนโบราณ") เป็นผีหรือวิญญาณชนิดหนึ่งตามความเชื่อของชาวชามอร์โร ซึ่งเป็นกลุ่มชาติปฐมภูมิของดินแดนแถบหมู่เกาะมาเรียนา ในมหาสมุทรแปซิฟิก ซึ่งได้แก่ เกาะลูตา, เกาะไซปัน, เกาะทีเนียน, เกาะกวม ในประเทศไมโครนีเซีย เชื่อว่าเป็นวิญญาณบรรพบุรุษ สิงสถิตอยู่ตามป่าเขาหรือในถ้ำตามธรรมชาติ 
เทาเทาโมนา เป็นความเชื่อที่มาแต่ตั้งเดิมของชาวชามอร์โร ก่อนที่ชาวสเปนในยุคล่าอาณานิคมในยุคศตวรรษที่ 17 และ 18 จะเข้ามาครอบครองดินแดนแถบนี้และพยายามเปลี่ยนความเชื่อทั้งหมดของชาวพื้นเมือง แต่ถึงปัจจุบันความเชื่อเรื่องเทาเทาโมนาก็ยังคงมีอยู่ในหมู่ชาวชามอร์โร ทั้งนี้เชื่อว่า เทาเทาโมนาสิงสถิตอยู่ตามธรรมชาติ หากใครจะล่วงล้ำเข้าในป่าหรือเพื่อเก็บผลไม้ต้องกระทำพิธีการขออนุญาตเสียก่อน เนื่องจากเทาเทาโมนาจะไม่พอใจผู้ที่ล่วงล้ำเข้าไป ทั้งนี้เทาเทาโมนาอาจมาคุกคามผู้คนในหมู่บ้านหรือชุมชนเมืองได้ โดยเทาเทาโมนาจะไม่ชอบผู้หญิงตั้งครรภ์ หญิงตั้งครรภ์ชาวชามอร์โรจะใช้น้ำหอมและสวมเสื้อผู้ชายของสามี เพื่อปกปิดตัวเองจากเทาเทาโมนา ยามเมื่ออยู่กับบ้านในเวลากลางคืน
บ้างก็บอกว่าเทาเทาโมนามีรูปร่างเหมือนมนุษย์ที่ตัวผอมแห้ง เนื้อตัวเหม็นเหมือนซากศพและกำลังผุกร่อน แต่ทว่ามีพละกำลังเหนือมนุษย์คล้ายซอมบี บ้างก็บอกว่าไม่มีหัว เทาเทาโมนาสิงอยู่ตามต้นไม้ใหญ่ในป่า เช่น ไม้จำพวกต้นไทร หรือหินที่เรียกว่า หินแลตเต ซึ่งเป็นหินก้อนใหญ่ที่วางตั้งอยู่ทั่วไปทั้งในเมืองและในป่า ซึ่งเป็นสิ่งประดิษฐ์ของมนุษย์คล้ายกับสโตนเฮนจ์หรือโมอาย แต่มีขนาดเล็กกว่า โดยที่ไม่มีใครทราบว่าหินเหล่านี้เกิดขึ้นได้อย่างไร จึงเชื่อว่าเป็นการกระทำของเทาเทาโมนา เทาเทาโมนาจะไม่พอใจผู้ที่ลบหลู่และจะสร้างความเสียหายให้แก่ผู้นั้น เช่น ทำร้ายร่างกาย ครอบครัวรอดริเกซ ครอบครัวชาวชามอร์โรครอบครัวหนึ่ง เชื่อว่าพวกตนสามารถบันทึกเสียงของเทาเทาโมนาไว้ได้ด้วยเทปบันทึกเสียง ในปี ค.ศ. 1975 เป็นเสียงพูดคุยกันของ โทนี ลูกชายวัย 2 ขวบ ในขณะนั้น พูดคุยกับ พริสซิลลา แม่ของตน ซึ่งเป็นบทสนทนาทั่วไปในชีวิตประจำวัน และจู่ ๆ ก็มีเสียงประหลาดลึกลับแทรกเข้ามา โดยขณะที่บันทึกเสียง ทุกคนที่อยู่ในที่นั้นยืนยันว่าไม่มีใครได้ยินเสียงนี้
บ้างก็เชื่อว่า เทาเทาโมนาเป็นวิญญาณที่อ่อนโยนที่คอยช่วยเหลือหมอพื้นบ้านหรือแม่มดที่เรียกว่า ซูรูฮานัส (Suruhanas, Suruhanus) เทาเทาโมนาสามารถข่วนหรือหยิกหรือลักพาตัวเด็กได้ในช่วงระยะเวลาสั้น ๆ รวมถึงยังสามารถแฝงมาในร่างผู้คนเพื่อทำให้คน ๆ นั้นเจ็บไข้ได้ป่วยได้
การวางผลิตภัณฑ์ประกอบฉาก

การวางผลิตภัณฑ์ประกอบฉาก (product placement), การผสมผสานตราสินค้า (brand integration), การตลาดแบบแอบแฝง (embedded marketing), โฆษณาแฝง เป็นเทคนิคการโฆษณาที่บริษัทแฝงการประชาสัมพันธ์ผลิตภัณฑ์ต่าง ๆ โดยการโฆษณาที่ไม่ใช่แบบดั้งเดิม โดยมากจะปรากฏในภาพยนตร์ รายการโทรทัศน์ และสื่ออื่น ๆ
การวางผลิตภัณฑ์ประกอบฉากเป็นยุทธวิธีการตลาดที่โดดเด่น เพราะเป็นการพยายามโฆษณาโดยตรงจากบริบทและสิ่งแวดล้อมที่มีสินค้าปรากฏอยู่หรือใช้สินค้าอยู่ นอกจากนั้นแล้วยังอาจช่วยในการหลีกเลี่ยงกฎหมายควบคุมโฆษณาได้อีกด้วย โดยสื่อจะกล่าวถึง แสดง หรือใช้ผลิตภัณฑ์ใดผลิตภัณฑ์หนึ่งโดยไม่ได้บอกชัดแจ้งว่าเป็นการโฆษณา 
การวางผลิตภัณฑ์ประกอบฉากที่พบได้บ่อยคือการที่ตัวละครสำคัญในภาพยนตร์หรือละคร ใช้ผลิตภัณฑ์รุ่นใหม่หรือสินค้าที่มีลักษณะโดดเด่น โดยปรากฏให้เห็นตราสินค้าชัดเจน หรือใช้ผลิตภัณฑ์หนึ่งเป็นระยะเวลานาน (เช่น ใช้ตลอดทั้งเรื่อง) โดยปรากฏตราสินค้าเช่นกัน ซึ่งหากวางผลิตภัณฑ์ประกอบฉากได้อย่างแนบเนียนก็เป็นผลดีต่อผู้ชม เพราะการโฆษณาที่ดูยัดเยียดจะถูกแทนที่ด้วยความบันเทิง อีกทั้งยังอาจเป็นผลดีต่อผลิตภัณฑ์หรือยี่ห้อ เช่นการที่ตัวละครเอกใช้ผลิตภัณฑ์ยี่ห้อหนึ่งอาจทำให้ผลิตภัณฑ์ยี่ห้อนั้นมีภาพที่ดูดีขึ้นมาในความรู้สึกของผู้ชม หรือเป็นการตอกย้ำตราสินค้า 
อย่างไรก็ดี วิธีการวางผลิตภัณฑ์ประกอบฉากที่ไม่แนบเนียนก็มี เช่น การที่ภาพยนตร์หรือละครใส่ภาพตราสินค้าหรือภาพป้ายโฆษณาแทรกเข้ามาโดยไม่จำเป็น หรือถ่ายภาพสินค้าที่ตัวละครใช้โดยเน้นไปที่ตราสินค้าหรือเครื่องหมายการค้า ซึ่งผู้ชมมักดูออกว่าผู้ผลิตสื่อบันเทิงทำเช่นนั้นเพื่อขายโฆษณา หรือละครซิตคอมในประเทศไทยบางเรื่องนั้นบางฉากอาจมีตราสินค้าปรากฏให้เห็นพร้อม ๆ กันเป็นจำนวนมาก เช่นในฉากร้านขายของ เป็นต้น ซึ่งดูเป็นการจงใจขายโฆษณาเช่นกัน รวมไปถึงการที่ตัวละครพูดถึงสรรพคุณของผลิตภัณฑ์ หรือบทพูดมีลักษณะโฆษณา
ในเดือนเมษายน ค.ศ. 2006 นิตยสาร "Broadcasting & Cable" รายงานว่า 2 ใน 3 ของผู้โฆษณาได้ว่าจ้างผู้ให้ความบันเทิง วางผลิตภัณฑ์สินค้าประกอบฉาก การผสมผสานตราสินค้า เข้าไปถึง 80% ของรายการโทรทัศน์ โดยกล่าวว่า "เหตุผลคือ เป็นการเข้าถึงอารมณ์ผู้ชมได้มากกว่า ได้ดีกว่า โดยเนื้อหาที่สัมพันธ์กัน เข้าถึงกลุ่มเป้าหมายได้"
จากข้อมูลของ พีคิวมีเดีย บริษัทที่ค้นคว้าการใช้สื่อ กล่าวว่า ในปี ค.ศ. 2014 เม็ดเงินที่ใช้ในการวางผลิตภัณฑ์ประกอบฉากมีค่าราว 10.58 พันล้านเหรียญดอลลาร์ 
การถอดผลิตภัณฑ์ออกจากฉาก.
ในทางตรงกันข้าม ยังมีการถอดผลิตภัณฑ์ออกจากฉาก (product displacement) หรือการถอดตราสินค้าออกจากฉาก ซึ่งตรงกันข้ามกับการวางผลิตภัณฑ์ประกอบฉาก การถอดผลิตภัณฑ์ออกจากฉากมักเกิดจากผู้ผลิตสื่อบางรายไม่ต้องการโฆษณาให้ผลิตภัณฑ์ใดอย่างฟรี ๆ หรือเพื่อไม่ให้เกิดความขัดแย้งกับเจ้าของผลิตภัณฑ์ที่รับลงโฆษณาแฝงไว้ (เช่น ตัวละครเอกใช้รถยี่ห้อหนึ่งโดยที่เป็นโฆษณาแฝง แต่ในภาพยนตร์ก็มีการใช้รถยี่ห้ออื่นด้วย จึงอาจถอดโลโก้ยี่ห้ออื่นที่ว่านั้นออกก่อนนำรถมาเข้าฉาก) หรือผลิตภัณฑ์บางอย่างไม่สามารถแสดงตราสินค้าได้เพราะขัดต่อกฎหมาย เช่นกฎหมายที่ห้ามการโฆษณาสุราหรือบุหรี่ เป็นต้น จึงลบ หรือทำเบลอ หรือติดเทปกาวทับ หรือปิดบังตราสินค้าด้วยวิธีการใดก็ตามไม่ให้ปรากฏให้เห็นในสื่อของตน ทั้งนี้ยังรวมไปถึงการเปลี่ยนตราสินค้าเป็นตราสมมุติอื่นด้วยวัตถุประสงค์เดียวกัน
นอกจากนี้ยังอาจเป็นไปได้ที่เจ้าของเครื่องหมายการค้าหรือเจ้าของผลิตภัณฑ์อาจจะไม่พอใจที่ในระหว่างการถ่ายทำได้มีตัวร้ายในเรื่องใช้ผลิตภัณฑ์ของตน หรือมีฉากที่ตัวละครแสดงความไม่พอใจต่อผลิตภัณฑ์ หรือฉากที่จงใจทำลายผลิตภัณฑ์ เป็นต้น จึงร้องขอให้ผู้ผลิตสื่อลบตราสินค้าออกไปจากฉากนั้นก่อนออกฉาย
ดับเบิลยูดับเบิลยูอี ทัวร์นาเมนต์

ดับเบิลยูดับเบิลยูอี (WWE) ได้จัดความหลากหลายของทัวร์นาเมนต์การแข่งขันมวยปล้ำอาชีพสำหรับการแข่งขันโดยนักมวยปล้ำ
คิงออฟเดอะริง.
คิงออฟเดอะริง (King of the Ring) เป็นรายการทัวนาเมนต์หนึ่งของ WWE ที่เริ่มจัดขึ้นในปี ค.ศ. 1985 แต่มาเริ่มจัดเป็น PPV ในระหว่างปี 1993 - 2002
คาร์ล วิลเฮ็ล์ม แฟร์ดีนันท์ ดยุกแห่งเบราน์ชไวค์

คาร์ล วิลเฮ็ล์ม แฟร์ดีนันท์ แห่งเบราน์ชไวค์-ว็อลเฟินบึทเทิล  เป็นเจ้าชายเยอรมันจากราชรัฐเบราน์ชไวค์-ว็อลเฟินบึทเทิล ในปี 1780 เขาขึ้นสืบตำแหน่งต่อจากบิดาเป็นดยุกแห่งเบราน์ชไวค์-ลือเนอบวร์ค และเป็นเจ้าผู้ครองเบราน์ชไวค์-ว็อลเฟินบึทเทิล แต่ในอังกฤษนิยมเรียกท่านว่า ดยุกแห่งเบราน์ชไวค์ (Duke of Brunswick)
ดยุกแห่งเบราน์ชไวค์นับถือพระเจ้าฟรีดริชที่ 2 แห่งปรัสเซีย ผู้เป็นเสด็จลุงอย่างมาก และยึดเอาเสด็จลุงเป็นต้นแบบ ทั้งในด้านการเป็นเผด็จการอันมีกุศลธรรม และการเป็นผู้นำทางทหาร จอมพลดยุกแห่งเบราน์ชไวค์ได้รับการยอมรับเป็นนักการสงครามชั้นครูศตวรรษที่ 18 โดยมีความถนัดในการใช้สงครามนอกแบบ (irregular warfare) 
ประวัติ.
คาร์ล วิลเฮ็ล์ม แฟร์ดีนันท์ ประสูติที่เมืองว็อลเฟินบึทเทิล เป็นโอรสองค์ใหญ่ของคาร์ลที่ 1 ดยุกแห่งเบราน์ชไวค์-ว็อลเฟินบึทเทิล กับเจ้าหญิงฟิลิพพีเนอ ชาร์ล็อทเทอ แห่งปรัสเซีย (ขนิษฐาของพระเจ้าฟรีดริชมหาราช) บิดาของท่านเป็นผู้ครองเบราน์ชไวค์-ว็อลเฟินบึทเทิล ซึ่งเป็นรัฐขนาดเล็กของจักรวรรดิโรมันอันศักดิ์สิทธิ์ ต่อมาในปี 1753 พระบิดาย้ายเมืองหลวงของราชรัฐกลับไปยังเมืองเบราน์ชไวค์ ซึ่งเป็นเมืองใหญ่สุดในราชรัฐ
การทหาร.
ดยุกแห่งเบราน์ชไวค์ได้รับการกล่าวถึงในแง่ของเป็นผู้เชี่ยวชาญการยุทธ์ในศตวรรษที่ 18 โดยระหว่างปี 1756-63 ท่านมีส่วนร่วมในสงครามเจ็ดปี ร่วมกองกำลังผสมระหว่างบรรดาราชรัฐเยอรมันตอนเหนือภายใต้บัญชาของเจ้าชายวิลเลียม ดยุกแห่งคัมบาร์ลันด์ เพื่อพิทักษ์ราชรัฐฮันโนเฟอร์ (ในการปกครองของกษัตริย์อังกฤษ) จากการรุกรานของราชอาณาจักรฝรั่งเศส แม้จะไม่สามารถปกป้องฮันโนเฟอร์ไว้ได้ แต่ท่านก็ยังรับราชการทหารต่อและได้ขึ้นเป็นผู้บัญชาการกองทัพเหนือแทนดยุกแห่งคัมบาร์ลันด์ 
ต่อมาในปี 1773 ทรงได้รับแต่งตั้งเป็นนายพลแห่งกองทัพปรัสเซีย และต่อมาในปี 1787 ได้รับแต่งตั้งเป็นจอมพล และจัดทัพ 20,000 นายไปรุกรานเนเธอร์แลนด์ การรุกรานเนเธอร์แลนด์ของท่านเป็นไปอย่างรวดเร็วและไร้การนองเลือด ต่อมาในวันที่ 14 ตุลาคม 1806 ระหว่างสงครามสหสัมพันธมิตรครั้งที่สี่ ท่านบัญชาทัพเข้าเผชิญหน้ากับทัพฝรั่งเศสที่นำโดยหลุยส์-นีกอลา ดาวู และได้รับความพ่ายแพ้ ท่านสูญเสียดวงตาทั้งสองข้างจากการต้องกระสุนปืนในศึกครั้งนี้และได้รับบาดเจ็บหนัก และอสัญกรรมในวันที่ 10 พฤศจิกายน 1806 
จอมพลดยุกแห่งเบราน์ชไวค์ยังมีความใกล้ชิดกับราชวงศ์อังกฤษ โดยเสกสมรสกับเจ้าหญิงออกัสตาแห่งบริเตนใหญ่ ขนิษฐาในพระเจ้าจอร์จที่ 3 แห่งสหราชอาณาจักร นอกจากนี้ หนึ่งในพระธิดาของพระองค์ยังเสกสมรสเข้าสู่ราชวงศ์อังกฤษได้ขึ้นเป็นราชินีแห่งสหราชอาณาจักร ทำให้ทรงมีศักดิ์เป็นพระอัยกา(ตา)ของเจ้าหญิงชาร์ลอตต์แห่งเวลส์
พิสุทธินิยมทางภาษา

พิสุทธินิยมทางภาษา หรือ ความพิถีพิถันในภาษา  เป็นคตินิยมที่มุ่งสร้าง "ความบริสุทธิ์" หรือ "ความสะอาด" อันสูงสุดให้แก่ภาษาใดภาษาหนึ่ง โดยนิยาม “ภาษาบริสุทธิ์” หรือ “ภาษาสะอาด” ว่าเป็นภาษาที่ปราศจากคุณสมบัติทางภาษาจากภาษาต่างชาติ ในคตินิยมนี้ จึงมีการอนุรักษ์ภาษาโดยการขจัดสิ่งที่เห็นว่ามาจากภาษาต่างชาติ ซึ่งสามารถอยู่ในทุกระดับของระบบภาษา เช่น ไวยากรณ์ การออกเสียง หรือ คำศัพท์ เป็นต้น แต่ส่วนใหญ่วัตถุประสงค์หลักในการกำจัด มักเป็นคำศัพท์ 
พิสุทธินิยมทางภาษา มักมีความเกี่ยวข้องกับชาตินิยม ซึ่งมักเกิดขึ้นควบคู่กับการสถาปนารัฐชาติ 
รูปแบบ.
นักวิชาการได้เสนอการจำแนกประเภทของพิสุทธินิยมทางภาษาที่ต่างกัน การจำแนกประเภทเหล่านี้ได้ใช้เกณฑ์ที่ต่างกันเป็นจุดเริ่มต้น จึงมีบางส่วนที่เป็นอิสระต่อกัน
ตัวอย่าง: ภาษาไอซ์แลนด์ ซึ่งมีวิวัฒนาการมาจากภาษานอร์สโบราณอันเป็นภาษาของนักรบไวกิ้ง ได้ผ่านการกำจัดคำยืมจากภาษาอื่นซึ่งโดยมากเป็นศัพท์จากภาษาเยอรมัน ละติน ฝรั่งเศส และอังกฤษ เป็นต้น การกำจัดนี้อาศัยการนำคำโบราณหรือคำที่เลิกใช้แล้วที่มีวิวัฒนาการมาจากนอร์สโบราณกลับมาใช้ในภาษาอีก เช่น คำว่า sími ซึ่งเป็นคำโบราณ แปลว่า “เชือก สาย หรือด้ายยาว” ได้ถูกนำกลับมาใช้ใหม่เป็นคำแปลของคำว่า “โทรศัพท์” 
ตัวอย่าง: ภาษานอร์ส (Nynorsk) ของนอร์เวย์ ได้มีการนำศัพท์จากชนบทต่าง ๆ มาเป็นศัพท์ของภาษามาตรฐาน
ตัวอย่าง: ภาษาที่ใช้คำจากภาษาในราชสำนักมาใช้
ตัวอย่าง: ภาษาตุรกี ซึ่งในช่วงจักรวรรดิออตโตมันเปลี่ยนเป็นประเทศตุรกี ได้มีการกำจัดศัพท์ภาษาฟาร์ซีและอาหรับเพราะตุรกีต้องการตัดขาดจากโลกตะวันออกกลางแล้วหันมาผูกมิตรกับโลกตะวันตก
ตัวอย่าง: ภาษาเกาหลีในเกาหลีเหนือ
จำแนกตามแนวเข้าสู่.
การจำแนกทางพิสุทธินิยมนี้ ซึ่งมาจากจอร์จ ทอมัส เป็นเพียงแต่การแสดงรูปแบบในอุดมคติ ในทางปฏิบัติ แนวคิดเหล่านี้มักมีการใช้ที่ผสมกัน
เจ้าชายมาซาฮิโตะ

เจ้าชายมาซาฮิโตะ  อดีตรัชทายาทในรัชสมัย จักรพรรดิโองิมะชิ และเป็นพระราชบิดาของ จักรพรรดิโกะ-โยเซ จักรพรรดิองค์ที่ 107 ซึ่งในภายหลังจักรพรรดิโกะ-โยเซผู้เป็นพระโอรสได้สถาปนาพระอิสริยยศของพระราชบิดาขึ้นเป็น จักรพรรดิโยโคอิง พระเจ้าหลวง
ผลคูณโคชี

ในคณิตศาสตร์เชิงวิเคราะห์ ผลคูณโคชี  คือการคอนโวลูชันแบบไม่ต่อเนื่อง (หรือเรียกอย่างง่ายคือการคูณ) ของอนุกรมอนันต์สองอนุกรม ตั้งชื่อตามนักคณิตศาสตร์ชาวฝรั่งเศส โอกึสแต็ง ลวี โคชี
นิยาม.
กำหนดให้ทั้ง <math>\sum_{n=0}^\infty a_n</math> และ <math>\sum_{n=0}^\infty b_n</math> เป็นอนุกรมลู่เข้าสัมบูรณ์ ซึ่งทำให้อนุกรม
<math>\sum_{n=0}^\infty c_n</math> โดยที่ <math>c_n = \sum_{k=0}^n {a_{k} b_{n-k}}=\sum_{i+j=n}a_i b_j</math>
ลู่เข้าสัมบูรณ์ด้วยเช่นกัน และเกิดความสัมพันธ์ดังนี้
<math>\left(\sum_{n=0}^\infty a_n\right) \cdot \left(\sum_{n=0}^\infty b_n\right) = \sum_{n=0}^\infty c_n.</math>
เราเรียกอนุกรม <math>\sum_{n=0}^\infty c_n</math> นี้ว่า ผลคูณโคชีของอนุกรม <math>\sum_{n=0}^\infty a_n</math> และ <math>\sum_{n=0}^\infty b_n</math>
สูตรดังกล่าวสามารถแจกแจงได้ดังนี้
<math>\left(\sum_{n=0}^\infty a_n\right) \cdot \left(\sum_{n=0}^\infty b_n\right) = \underbrace{(a_0 b_0)}_{c_0} + \underbrace{(a_0 b_1 + a_1 b_0)}_{c_1} + \underbrace{(a_0 b_2 + a_1 b_1 + a_2 b_0)}_{c_2} + ... + \underbrace{(a_0 b_n + a_1 b_{n-1} + ... + a_k b_{n-k} + ... + a_n b_0)}_{c_n} + ...</math>
เมื่อแทนค่า <math>n</math> แล้ว เราจะได้ค่าใกล้เคียงของผลคูณที่ต้องการหาค่า
นอกจากอนุกรมอนันต์แล้ว ผลคูณโคชียังสามารถนำมาใช้กับอนุกรมยกกำลังได้ ดังนี้
กำหนดอนุกรมยกกำลังสองอนุกรม <math>\sum_{i=0}^\infty a_i x^i</math> และ <math>\sum_{j=0}^\infty b_j x^j</math>
โดยที่ <math>\{a_i\}</math> และ <math>\{b_j\}</math> คือสัมประสิทธิ์เชิงซ้อน ผลคูณโคชีของอนุกรมยกกำลังสองอนุกรมนี้นิยามได้ว่า
<math>\left(\sum_{i=0}^\infty a_i x^i\right) \cdot \left(\sum_{j=0}^\infty b_j x^j\right) = \sum_{k=0}^\infty c_k x^k</math> โดยที่ <math>c_k=\sum_{l=0}^k a_l b_{k-l}</math>
เชิงอรรถ.
<templatestyles src="Reflist/styles.css" />
จักรพรรดิโองิมาจิ

จักรพรรดิโองิมาจิ (18 มิถุนายน ค.ศ. 1517 – 6 กุมภาพันธ์ ค.ศ. 1593) เป็นจักรพรรดิญี่ปุ่นองค์ที่ 106 ตามลำดับการสืบราชบัลลังก์แบบดั้งเดิมพระองค์ครองราชย์ในวันที่ 17 พฤษภาคม ค.ศ. 1557 จนกระทั่งสละราชสมบัติในวันที่ 17 ธันวาคม ค.ศ. 1586 ตรงกับช่วงเปลี่ยนผ่านระหว่างยุคเซ็งโงกุในรัฐบาลโชกุนอาชิกางะกับช่วงต้นของยุคอาซูมิ–โมโมยามะ พระนามส่วนพระองค์คือมิจิฮิโตะ (方仁)
ลำดับวงศ์ตระกูล.
โองิมาจิเป็นพระราชโอรสองค์แรกในจักรพรรดิโกะ-นาระ
พระราชประวัติ.
เมื่อจักรพรรดิโกะ-นะระจักรพรรดิองค์ที่ 105 ผู้เป็นพระราชบิดาเสด็จสวรรคตในวันที่ 5 เดือน 9 ปี โคจิ ที่ 3 ตรงกับวันที่ 27 กันยายน ค.ศ. 1557 เจ้าชายมิชิฮิโตะที่รัชทายาทพระชนมายุ 40 พรรษาจึงขึ้นสืบราชบัลลังก์เป็น จักรพรรดิโองิมะชิ หลังจากนั้นจึงได้มีการประกอบพระราชพิธีราชาภิเษกเมื่อวันที่ 27 เดือน 10 ปี โคจิ ที่ 3 ตรงกับวันที่ 17 พฤศจิกายน ค.ศ. 1557
ภายหลังจากการสิ้นพระชนม์ของ เจ้าชายมะซะฮิโตะ พระราชโอรสองค์ใหญ่ที่รัชทายาทเมื่อวันที่ 24 เดือน 7 ปี เท็นโช ที่ 14 ตรงกับวันที่ 7 กันยายน ค.ศ. 1586 จักรพรรดิโองิมะชิจึงได้สถาปนาเจ้าชายคะซุฮิโตะพระราชนัดดาพระโอรสในเจ้าชายมะซะฮิโตะขึ้นเป็นรัชทายาทและหลังจากนั้นไม่นานจักรพรรดิโองิมะชิได้สละราชบัลลังก์ให้กับเจ้าชายคะซุฮิโตะขึ้นเป็น จักรพรรดิโกะ-โยเซ เมื่อวันที่ 7 เดือน 11 ปี เท็นโช ที่ 14 ตรงกับวันที่ 17 ธันวาคม ค.ศ. 1586 และได้มีการประกอบพิธีราชาภิเษกจักรพรรดิโกะ-โยเซเมื่อวันที่ 25 เดือน 11 ปี เท็นโช ที่ 14 ตรงกับวันที่ 4 มกราคม ค.ศ. 1587 
หลังจากสละราชบัลลังก์แล้วอดีตจักรพรรดิโองิมะชิได้เสด็จไปประทับยัง พระราชวังเซ็นโนะดะ จนกระทั่งเสด็จสวรรคตเมื่อวันที่ 5 เดือน 1 ปี บุนโระคุ ที่ 2 ตรงกับวันที่ 6 กุมภาพันธ์ ค.ศ. 1593 ขณะพระชนมายุได้ 75 พรรษา
อาชีวอนามัยและความปลอดภัย

อาชีวอนามัยและความปลอดภัย (อักษรย่อ: OSH) นอกจากนี้ยังเรียกกันทั่วไปว่า สุขภาพและความปลอดภัยในอาชีพ (อักษรย่อ: OHS), อาชีวอนามัย  หรือ สุขภาพและความปลอดภัยในที่ทำงาน (อักษรย่อ: WHS) เป็นวิชาที่เกี่ยวข้องกับความปลอดภัย, สุขภาพ และสวัสดิภาพของประชาชนในที่ทำงาน คำนิยามนี้ยังหมายถึงเป้าหมายของสาขานี้ เพื่อให้พวกเขามีสำนึกต่อหัวข้อดังกล่าว ที่แต่เดิมเป็นคำย่อของ"โครงการ/ภาควิชาอาชีวอนามัยและความปลอดภัย"
เป้าหมายของอาชีวอนามัยและความปลอดภัย ประกอบด้วยการส่งเสริมให้เกิดให้เกิดสภาพแวดล้อมการทำงานที่ปลอดภัยและมีอนามัย ทั้งยังให้การป้องกันต่อเพื่อนร่วมงาน, สมาชิกในครอบครัว, ผู้ว่าจ้าง, ลูกค้า และอื่น ๆ อีกมากที่อาจได้รับผลกระทบจากสภาพแวดล้อมในสถานที่ทำงาน ส่วนในสหรัฐอเมริกา คำนิยามนี้ยังกินความหมายเป็น อาชีวอนามัย และความปลอดภัยสำหรับผู้ประกอบอาชีพและไม่ได้ประกอบอาชีพ  และรวมถึงความปลอดภัยในการทำกิจกรรมนอกที่ทำงาน
ในเขตอำนาจศาลระบบกฎหมายคอมมอนลอว์ นายจ้างมีหน้าที่ตามกฎหมายสำหรับการดูแลที่เหมาะสมต่อความปลอดภัยของพนักงาน กฎหมายที่เป็นพระราชบัญญัติอาจเพิ่มกำหนดหน้าที่ทั่วไปอื่น ๆ, แนะนำการปฏิบัติหน้าที่โดยเฉพาะ และสร้างหน่วยงานของรัฐที่มีอำนาจในการควบคุมปัญหาด้านความปลอดภัยในสถานที่ทำงาน โดยรายละเอียดของเรื่องนี้แตกต่างกันไปตามแต่ละเขตอำนาจศาล
ทุกองค์กรมีหน้าที่สร้างความมั่นใจต่อพนักงานและบุคคลอื่นใดที่อาจได้รับผลกระทบจากกิจกรรมขององค์กร ให้ยังคงมีความปลอดภัยอยู่ตลอดเวลา
คริสเตียน บี. แอนฟินเซน

คริสเตียน โบห์เมอร์ แอนฟินเซน จูเนียร์ (26 มีนาคม ค.ศ. 1916 – 14 พฤษภาคม ค.ศ. 1995) เป็นนักชีวเคมีชาวอเมริกัน เกิดในครอบครัวชาวอเมริกันเชื้อสายนอร์เวย์ที่เมืองโมเนสเซน รัฐเพนซิลเวเนีย เป็นบุตรของโซฟี (นามสกุลเดิม รัสมุสเซน) และคริสเตียน โบห์เมอร์ แอนฟินเซน ซีเนียร์ ช่วงทศวรรษที่ 1920 ครอบครัวของแอนฟินเซนย้ายไปอยู่ที่เมืองฟิลาเดลเฟีย แอนฟินเซนเรียนที่วิทยาลัยสวาร์ธมอร์จนจบปริญญาตรีในปี ค.ศ. 1937 สองปีต่อมาเขาเรียนจบปริญญาโทสาขาเคมีอินทรีย์จากมหาวิทยาลัยเพนซิลเวเนีย ในปีเดียวกัน ห้องปฏิบัติการคาลส์เบิร์กของมูลนิธิอเมริกัน-สแกนดิเนเวียนที่กรุงโคเปนเฮเกน ประเทศเดนมาร์กมอบตำแหน่งสมาชิกให้แก่แอนฟินเซนในฐานะผู้พัฒนาวิธีการใหม่ในการวิเคราะห์โครงสร้างโปรตีนเชิงซ้อนและการตั้งชื่อเอนไซม์ ในปี ค.ศ. 1941 แอนฟินเซนทำงานที่ภาควิชาชีวเคมีของโรงเรียนแพทย์ฮาร์วาร์ด เขาเรียนจบปริญญาเอกสาขาชีวเคมีที่นั่นในอีกสองปีต่อมา
ในปี ค.ศ. 1950 สถาบันหัวใจ ปอดและเลือดแห่งชาติ ซึ่งเป็นส่วนหนึ่งของสถาบันสุขภาพแห่งชาติเลือกแอนฟินเซนให้เป็นหัวหน้าห้องปฏิบัติการสรีรวิทยาเซลล์ สี่ปีต่อมา เขากลับไปทำงานที่ห้องปฏิบัติการคาลส์เบิร์กและมีโอกาสเรียนที่สถาบันวิทยาศาสตร์ไวซ์แมนน์ที่เมืองเรโฮวอต ประเทศอิสราเอล แอนฟินเซนได้รับเลือกเป็นภาคีสมาชิกของสถาบันศิลปะและวิทยาศาสตร์แห่งอเมริกาในปี ค.ศ. 1958
ในปี ค.ศ. 1962 แอนฟินเซนเป็นศาสตราจารย์อาคันตุกะที่โรงเรียนแพทย์ฮาร์วาร์ดและเป็นหัวหน้าภาควิชาเคมี ก่อนจะดำรงตำแหน่งหัวหน้าห้องปฏิบัติการชีวเคมีที่สถาบันโรคข้ออักเสบและโรคทางเมตาบอลิซึมจนถึงปี ค.ศ. 1981 ต่อมาในปี ค.ศ. 1972 แอนฟินเซนได้รับรางวัลโนเบลสาขาเคมีจากการอธิบายความสัมพันธ์ระหว่างลำดับกรดอะมิโนกับปฏิกิริยาคอนฟอร์เมชันที่มีฤทธิ์ทางชีวภาพ หลังจากนั้นเขาได้ร่วมก่อตั้งสภาวัฒนธรรมโลก ระหว่างปี ค.ศ. 1982–1995 แอนฟินเซนดำรงตำแหน่งศาสตราจารย์ด้านเคมีเชิงชีวฟิสิกส์ที่มหาวิทยาลัยจอนส์ฮอปกินส์
ด้านชีวิตส่วนตัว แอนฟินเซนแต่งงานครั้งแรกกับฟลอเรนซ์ คีเนนเกอร์ในปี ค.ศ. 1941 มีบุตรด้วยกัน 3 คนแต่หย่าร้างในปี ค.ศ. 1978 ต่อมาเขาแต่งงานใหม่กับลิบบี ชูลแมน เอลีในปี ค.ศ. 1979 และมีบุตรบุญธรรม 4 คน แอนฟินเซนเสียชีวิตด้วยภาวะหัวใจล้มที่เมืองแรนดอลส์ทาวน์ รัฐแมริแลนด์ในปี ค.ศ. 1995
หงฉือ

หงฉือ ("Hóngshí"; 18 มีนาคม ค.ศ. 1704 – 20 กันยายน ค.ศ. 1727) เป็นเจ้าชายชาวแมนจูแห่งราชสกุลอ้ายซินเจว๋หลัวในราชวงศ์ชิง เป็นโอรสองค์ที่สามของจักรพรรดิยงเจิ้ง ถูกพระบิดาถอดเป็นสามัญชนใน ค.ศ. 1725 เพราะสนับสนุนเจ้าชายยฺหวิ่นซื่อ (允禩) อดีตคู่แข่งทางการเมืองของพระบิดา สิ้นพระชนม์ในปี ค.ศ. 1727 เชื่อว่าด้วยการแขวนพระศอเพราะถูกพระบิดาบีบคั้น ภายหลังจักรพรรดิเฉียนหลงผู้เป็นอนุชาให้ตั้งกลับเป็นเจ้าดังเดิม
ประวัติ.
หงฉือเกิดในสกุลแมนจูอ้ายซินเจว๋หลัว เป็นพระราชโอรสพระองค์ที่สามของเจ้าชายอิ้นเจิน (胤禛) กับอนุภริยาคือพระชายาฉี (齊妃) ซึ่งเป็นชาวฮั่นจากสกุลหลี่ (李)
เจ้าชายอิ้นเจินได้ครองราชย์เป็นจักรพรรดิยงเจิ้งใน ค.ศ. 1722 หลังจักรพรรดิคังซีพระราชบิดาสวรรคต ในรัชกาลยงเจิ้ง เจ้าชายหงฉือไม่มีบทบาทมากมายในราชสำนัก ต่างจากพระอนุชาของพระองค์คือ หงลี่ (弘曆) ซึ่งต่อมาเสวยราชย์เป็นจักรพรรดิเฉียนหลง หงลี่ได้รับพระราชทานพระอิสริยยศ "ชินหวัง" (亲王 "อ๋องชั้นเอก") ขณะที่หงฉือมิได้รับแต่งตั้งใด ๆ ทั้งสิ้น
ครั้นช่วง ค.ศ. 1722–26 หงฉือสมาคมกับเจ้าชายยฺหวิ่นซื่อผู้เป็นพระอนุชาของจักรพรรดิหย่งเจิ้ง และเป็นพระปิตุลา (อา) ของพระองค์ เจ้าชายยฺหวิ่นซื่อกับจักรพรรดิยงเจิ้งนั้นชิงดีชิงเด่นทางการเมืองกันมาแต่เดิม ใน ค.ศ. 1725 จักรพรรดิยงเจิ้งจึงถอดเจ้าชายหงฉือเป็นสามัญชน ขับออกจากสกุลอ้ายซินเจว๋หลัว และอัปเปหิจากวังต้องห้าม อย่าได้กลับมาอีก ในราชโองการนั้น จักรพรรดิยงเจิ้งระบุว่า เชิญหงฉือไป "เป็นลูกของยฺหวิ่นซื่อเสีย ถ้าต้องการ" ซึ่งนักประวัติศาสตร์ตีความว่า แสดงถึงความสัมพันธ์ใกล้ชิดระหว่างหงฉือกับยฺหวิ่นซื่อ อันเป็นเหตุให้จักรพรรดิยงเจิ้งไม่สบพระทัย ในไม่ช้า ยฺหวิ่นซื่อก็ประสบชะตากรรมเดียวกันคือถอดเป็นสามัญชน
แม้หงฉือถูกห้ามเข้าวังอีก แต่ก็มิได้ถูกจองจำอย่างยฺหวิ่นซื่อผู้เป็นอา ถึงกระนั้น ก็มีพระบัญชาให้อยู่ในความควบคุมของยฺหวิ่นเถา (允祹) อาอีกคนของเขา
แต่แม้จะต้องโทษทัณฑ์เช่นนั้น หงฉือมิได้สำนึก จักรพรรดิหย่งเจิ้งยิ่งพิโรธ จึงให้ลบชื่อหงฉือออกจากราชพงศาวลี (玉蝶) ถือเป็นการตัดความสัมพันธ์พ่อลูก
ในเดือนกันยายน ค.ศ. 1727 จักรพรรดิหย่งเจิ้งบีบให้หงฉือแขวนคอตาย เวลานั้น หงฉืออายุได้ 23 ปี แต่ไม่มีเอกสารประวัติศาสตร์ฉบับไหนระบุเหตุที่จักรพรรดิบังคับเช่นนั้น
จักรพรรดิหย่งเจิ้งสิ้นพระชนม์ใน ค.ศ. 1735 หงลี่ขึ้นสืบราชบัลลังก์ต่อเป็นจักรพรรดิเฉียนหลง เจ้าชายอิ้นลู่ (胤禄) ถวายฎีกาขอให้คืนสถานะเดิมแก่หงฉือ จักรพรรดิเฉียนหลงตรัสว่า หงฉือพระเชษฐายัง "เยาว์และเขลา" นัก แต่แม้จะสิ้นชีพมานานแล้ว ก็ยังทรงรำลึกถึงด้วยความรักฉันพี่น้องอยู่มิได้ขาด จึงอนุมัติตามนั้น
การที่ฎีกาของอิ้นลู่ก็ดี หรือโองการคืนยศของจักรพรรดิเฉียนหลงก็ดี มิได้เอ่ยว่า หงฉือเคยกระทำความผิดอย่างใด ยิ่งทำให้นักประวัติศาสตร์ฉงนสนเท่ห์เกี่ยวกับการลงโทษหงฉือของจักรพรรดิเฉียนหลง
มาร์โกส อาลอนโซ เมนโดซา

มาร์โกส อาลอนโซ เมนโดซา (เกิดเมื่อ 28 ธันวาคม ค.ศ 1990) เป็นนักฟุตบอลชาวสเปน ปัจจุบันลงเล่นในตำแหน่งแบ็กซ้ายให้กับบาร์เซโลนา สโมสรในลาลิกา และทีมชาติสเปน
บาร์เซโลนา.
ในวันที่ 2 กันยายน ค.ศ. 2022 อาลอนโซ ได้เซ็นสัญญากับบาร์เซโลนา สโมสรเป็นเวลาหนึ่งปีหลังจากออกจากเชลซีด้วยความยินยอมร่วมกันหนึ่งวันก่อนหน้านี้ เขาได้ให้สัมภาษณ์ในภายหลังกับสโปร์ต ถึงการเซ็นสัญญาว่าเขามีความฝันที่อยากเซ็นสัญญากับบาร์เซโลนามาตั้งแต่เด็ก
<templatestyles src="แม่แบบ:คำพูด/style.css" />ตลอดอาชีพค้าแข้งของผม ผมอยากเซ็นสัญญากับบาร์เซโลนาเสมอ มันเป็นทีมของผมตั้งแต่ยังเด็ก ผมเข้าร่วมกับ เรอัลมาดริด อย่างไม่เต็มใจ พ่อแม่หัวเราะเยาะผม แต่มันเป็นวิธีที่ดีที่สุดที่ทำให้ผมพัฒนาขึ้น
ในวันที่ 10 กันยายน เขาได้ลงเล่นนัดแรกในนัดที่ออกไปเยือนกาดิซ หลังถูกเปลี่ยนตัวลงมาแทนอาเลฆันโดร บัลเดในนาทีที่ 78 ช่วยให้ทีมเอาชนะ 0–4ในอีก 3 วันต่อมา อาลอนโซ ได้ลงเล่นในยูฟ่าแชมเปียนส์ลีก รวมทั้งได้ลงเล่นเป็นตัวจริงนัดแรก ในนัดที่ออกไปเยือนไบเอิร์นมิวนิก ที่อัลลีอันทซ์อาเรนา เขามีส่วนทำให้ทีมเสียประตูแรก ก่อนที่บาร์เซโลนาจะพ่ายแพ้ 2–0 มีรายงานว่าเขาได้เข้าไปขอโทษเพื่อนร่วมทีมของเขา หลังจากประเดิมการลงเล่นเป็นตัวจริงนัดแรกด้วยความผิดพลาด ในวันที่ 1 พฤศจิกายน เขาทำประตูแรกให้กับทีมได้ในนัดที่เอาชนะวิกตอเรียเปิลเซ็ญ 4–2 ที่สาธารณรัฐเช็ก ในยูฟ่าแชมเปียนส์ลีก รอบแบ่งกลุ่ม ด้วยอาการบาดเจ็บของผู้เล่นในตำแหน่งเซ็นเตอร์แบ็ก และการเลิกเล่นฟุตบอลอาชีพของฌาราร์ต ปิเก ทำให้ ชาบี ผู้จัดการทีม ได้เลือกเขาให้เปลี่ยนมาทำหน้าที่ในตำแหน่งนี้แทนที่จะซื้อผู้เล่นใหม่มาร่วมทีม ซึ่งสถิตินับตั้งแต่เขาย้ายมาร่วมทีมแห่งกาตาลุญญา กระทั่งสิ้นสุดปี ค.ศ. 2022 เขาได้ลงเล่นในตำแหน่งนี้ 8 นัด จากการลงเล่นรวมทั้งหมด 12 นัด
ในวันที่ 27 มกราคม ค.ศ. 2024 อาลอนโซ ได้ต่อสัญญาฉบับใหม่กับบาร์เซโลนาออกไปจนถึงวันที่ 30 มิถุนายน ค.ศ. 2024 โดยมีค่าฉีกสัญญา 50 ล้านยูโร
ชีวิตส่วนตัว.
ตาของอัลออนโซ, มาร์โคส อัลออนโซ อิมัซ (ที่รู้จักกันดีในนาม มาร์กิโตส์), เล่นในทีมชาติแรกของเรอัลมาดริดเป็นเวลาแปดปี เจ้าของบิดา, มาร์โคส อัลออนโซ เปเนา, เล่นในลีกชั้นนำของสเปนหลายซีซั่นโดยเฉพาะอย่างยิ่งสำหรับ อัตลีโต มาดริด และ บาร์เซโลนา, และทั้งสองคนเป็นตัวแทนของสเปนในระดับชาวบ้าน.
สถาบันพัฒนาสุขภาพอาเซียน มหาวิทยาลัยมหิดล

สถาบันพัฒนาสุขภาพอาเซียน มหาวิทยาลัยมหิดล เป็นส่วนงานระดับคณะของมหาวิทยาลัย ทำหน้าที่วิจัย พัฒนาสาธารณสุขมูลฐานของประเทศไทยและอาเซียน อีกทั้งยังเป็นสถาบันที่ให้การศึกษาในระดับบัณฑิตศึกษาอีกด้วย
ประวัติ.
สถาบันพัฒนาการสาธารณสุขอาเซียน เดิมคือ ศูนย์ฝึกอบรมและพัฒนาการสาธารณสุขมูลฐานอาเซียน ก่อตั้งและเริ่มดำเนินการเมื่อปี พ.ศ. 2525 เพื่อดำเนินโครงการศูนย์ฝึกอบรมและพัฒนาการสาธาณสุขมูลฐานแห่งอาเซียน โดยความร่วมมือกันของมหาวิทยาลัยมหิดล กับกระทรวงสาธารณสุข สนับสนุนการก่อตั้งโดยองค์การ JICA ประเทศญี่ปุ่น 
ต่อมาในปี พ.ศ. 2529 ได้เริ่มดำเนินการหลักสูตรปริญญาโทนานาชาติ สาขาการบริหารงานพัฒนาการสาธารณสุขมูลฐานเป็นหลักสูตรแรกของโลก ซึ่งมีบทบาทต่อการถ่ายทอดประสบการณ์การพัฒนาโดยกลวิธีการสาธารณสุขมูลฐานของประเทศไทยให้แก่ประเทศกำลังพัฒนาและพัฒนาแล้วทั่วโลก และวันที่ 11 ตุลาคม พ.ศ. 2531 ได้ยกฐานะเป็น สถาบันพัฒนาการสาธารณสุขอาเซียน ดำเนินงานต่าง ๆ อย่างต่อเนื่อง 
และเมื่อวันที่ 20 พฤษภาคม พ.ศ. 2552 สถาบันพัฒนาการสาธารณสุขอาเซียนได้ปรับเปลี่ยน ชื่อเป็น "สถาบันพัฒนาสุขภาพอาเซียน" ตามประกาศของ สภามหาวิทยาลัยมหิดล 
การศึกษา.
 ระดับบัณฑิตศึกษา
สาธารณรัฐสโลวักที่ 1

สาธารณรัฐสโลวัก (ที่หนึ่ง)  หรือที่รู้จักในชื่อ รัฐสโลวัก  เป็นรัฐบริวารระบอบฟาสซิสต์ของนาซีเยอรมนีที่ได้รับการรับรองบางส่วน ตั้งอยู่ในภูมิภาคยุโรปกลาง ดำรงอยู่ระหว่างวันที่ 14 มีนาคม ค.ศ. 1939 ถึงวันที่ 4 เมษายน ค.ศ. 1945 ดินแดนสโลวาเกียในเชโกสโลวาเกียได้ประกาศเอกราชด้วยการสนับสนุนจากเยอรมนี ซึ่งเป็นเวลาหนึ่งวันก่อนการยึดครองโบฮีเมียและมอเรเวียของเยอรมนี สาธารณรัฐควบคุมอาณาเขตส่วนใหญ่ของประเทศสโลวาเกียในปัจจุบัน ยกเว้นทางตอนใต้ ซึ่งยกให้กับฮังการีใน ค.ศ. 1938 สาธารณรัฐถือเป็นรัฐเอกราชอย่างเป็นทางการครั้งแรกของประวัติศาสตร์สโลวาเกีย โดยมีกรุงบราติสลาวาเป็นเมืองหลวง
พรรคประชาชนสโลวักเป็นพรรคการเมืองเดียวที่ปกครองประเทศ สาธารณรัฐสโลวักเป็นที่รับรู้โดยส่วนใหญ่จากการให้ความร่วมมือกับนาซีเยอรมนี ซึ่งรวมถึงการส่งกองทหารไปในการบุกครองโปแลนด์เมื่อเดือนกันยายน ค.ศ. 1939 และในการบุกครองสหภาพโซเวียตเมื่อ ค.ศ. 1941 โดยใน ค.ศ. 1940 ประเทศได้เช้าร่วมฝ่ายอักษะจากการเป็นหนึ่งในผู้ลงนามกติกาสัญญาไตรภาคี
ใน ค.ศ. 1942 ประเทศเนรเทศชาวยิว 58,000 คน (ประชากรสองในสามของชาวยิวในสโลวาเกีย) ไปยังโปแลนด์ที่ถูกเยอรมนียึดครอง โดยจ่ายเงินให้เยอรมนี 500 ไรชส์มาร์ค ต่อคน หลังจากกิจกรรมต่อต้านนาซีของพลพรรคสโลวาเกียเพิ่มมากขึ้น เยอรมนีจึงเข้ายึดครองสโลวาเกีย ซึ่งก่อให้เกิดการก่อการกำเริบใน ค.ศ. 1944 สาธารณรัฐสโลวักยุบเลิกลงภายหลังการปลดปล่อยของโซเวียตใน ค.ศ. 1945 และดินแดนสโลวาเกียถูกรวมกลับเข้าไปในสาธารณรัฐเชโกสโลวักที่ 3
ประเทศสโลวาเกียในปัจจุบันไม่ได้ถือว่าตนเองเป็นรัฐสืบทอดของสาธารณรัฐสโลวักนี้ แต่เป็นการสืบทอดจากสหพันธ์สาธารณรัฐเชโกสโลวัก อย่างไรก็ดี นักชาตินิยมบางส่วนได้เฉลิมฉลองวันประกาศเอกราชในวันที่ 14 มีนาคม
ชาร์ล เลอง

ชาร์ล หรือ เคานต์เลอง (Count Léon) เป็นบุตรนอกสมรสของจักรพรรดินโปเลียนที่ 1 ที่เกิดกับ ลุยส์ แคเธอริน เอเลนัวร์ เดอนูแอล เดอ ลา แปลง์ (Louise Catherine Eléonore Denuelle de la Plaigne) เขาเกิดเมื่อปี 1806 ทำให้เขามีศักดิ์เป็นพระเชษฐาของนโปเลียนที่สอง กษัตริย์แห่งโรม เคานต์เลองเสียชีวิตในปี 1881 ขณะมีอายุ 75 ปี
บุตรีของเลอง นามว่า ชาร์ล็อต เมสนาร์ด ซึ่งให้สัมภาษณ์ในปี 1921 ขณะเธอมีอายุ 55 ปีและพักอาศัยอยู่ในอพาร์ตเมนต์ในปารีส เธอให้สัมภาษณ์ว่า บุตรชายของเธอมีหน้าตาคล้ายคลึงกับเสด็จทวดอย่างมาก อย่างไรก็ตาม บุตรชายของเธอได้เสียชีวิตไปช่วงสงครามโลกครั้งที่หนึ่งใกล้กับเมืองแร็งส์ในฝรั่งเศสอย่างไรก็ตาม ชาร์ล็อตยังให้สัมภาษณ์ว่า บิดาของเธอยังได้สมรสกับสตรีคนอื่นอีกและมีบุตรชายด้วยกันสามคน โดยสองคนได้เสียชีวิตไปในช่วงสงคราม อีกคนที่เหลือรอดใช้ชีวิตอย่างเงียบๆกับลูกๆในวอซ (Vosges)